* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 19.maijā Nr.180**

(protokols Nr.10, 16.p.)

**Par palīdzības – līdzfinansējuma piešķiršanu energoefektivitātes pasākumu veikšanai daudzdzīvokļu dzīvojamā mājā Gaujas ielā 26, Madona, Madonas novadā**

2020.gada 12.martā Madonas novada pašvaldībā ir saņemts SIA “Madonas namsaimnieks”, reģistrācijas Nr.47103000233, iesniegums ar lūgumu piešķirt līdzfinansējumu daudzdzīvokļu dzīvojamās mājas Gaujas iela 26 Madona, Madonas novadā energoefektivitātes pasākumu veikšanai. Iesniegumam pievienoti energoefektivitātes pasākuma veikšanu apliecinoši dokumenti.

Saskaņā ar Madonas novada pašvaldības saistošo noteikumu Nr.9 “Madonas novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās” (turpmāk tekstā – saistošie noteikumi) 7.punktu, daudzdzīvokļu dzīvojamām mājām ir jāatbilst 7.punktā noteiktajiem nosacījumiem. Komisija pretendentu izvērtēšanai palīdzības saņemšanai energoefektivitātes pasākumu veikšanai (turpmāk tekstā – Komisija) ar 2020.gada 5.maija lēmumu Nr.2 konstatēja, ka Pretendents atbilst saistošo noteikumu 7.punkta prasībām.

Saskaņā ar saistošo noteikumu 5.punktu, līdzfinansējums energoefektivitātes pasākumiem tiek piešķirts: dzīvojamās daudzdzīvokļu mājas energoaudita veikšanai līdz 50 % no izmaksām; tehniskās apsekošanas veikšanai līdz 50% no izmaksām; energoefektivitātes pasākumu veikšanas tāmes sastādīšanai līdz 50% no izmaksām; vienkāršotās renovācijas tehniskās dokumentācijas izstrādāšanai līdz 50% no izmaksām.

Par daudzdzīvokļu dzīvojamās mājas energoefektivitātes pasākumiem ir iesniegti Saistošo noteikumu 16.punktā noteiktie dokumenti, kas apliecina energoefektivitātes pasākumu - būvniecības dokumentācijas izstrādes veikšanu **EUR 8477,26** (astoņi tūkstoši četri simti septiņdesmit septiņi *euro* 26 centi ) apmērā.

2020.gada 5.maijā Komisija pieņēma lēmumu virzīt lēmumprojektu par palīdzības – līdzfinansējuma energoefektivitātes pasākumu veikšanai daudzdzīvokļu dzīvojamai mājai Gaujas iela 26, Madona, Madonas novads piešķiršanu 50% apmērā no energoefektivitātes pasākumu veikšanas izmaksām, kas ir **EUR 4238,63 (**četri tūkstoši divi simti trīsdesmit astoņi *euro* 63 centi) apmērā.

Noklausījusies sniegto informāciju, ņemot vērā Komisijas lēmumu, pamatojoties uz Madonas novada pašvaldības saistošo noteikumu Nr.9 “Madonas novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās” 11. punktu, ņemot vērā 19.05.2020. Finanšu un attīstības komitejas atzinumu, **atklāti balsojot: PAR – 14** (Artūrs Čačka, Andris Dombrovskis, Zigfrīds Gora, Artūrs Grandāns, Gunārs Ikaunieks, Valda Kļaviņa, Agris Lungevičs, Ivars Miķelsons, Valentīns Rakstiņš, Andris Sakne, Inese Strode, Aleksandrs Šrubs, Gatis Teilis, Kaspars Udrass)**, PRET – NAV, ATTURAS – NAV**, Madonas novada pašvaldības dome **NOLEMJ:**

1. Piešķirt palīdzību – līdzfinansējumu energoefektivitātes pasākumu veikšanai daudzdzīvokļu dzīvojamās mājas Gaujas iela 26, Madona, Madonas novads dzīvokļu īpašnieku kopībai 50% apmērā no energoefektivitātes pasākumu veikšanas izmaksām, kas ir **EUR 4238,63 (**četri tūkstoši divi simti trīsdesmit astoņi *euro* 63 centi).
2. Finanšu nodaļai līdzfinansējumu ieskaitīt daudzdzīvokļu dzīvojamās mājas pārvaldnieka SIA “Madonas namsaimnieks”, reģistrācijas Nr.47103000233, norēķinu kontā 10 dienu laikā no domes lēmuma pieņemšanas dienas.

Domes priekšsēdētājs A.Lungevičs

*E.Zāle 64860095*